આ ફિલ્મની ઇન્ટરનેશનલ રિલીઝની વાત કરીએ તો ‘ઠગ્ઝ ઓફ હિન્દોસ્તાં' ઇન્ડિયાની બિગેસ્ટ ઇન્ટરનેશનલ રિલીઝ રહેશે. તરણે પોતાના ટ્વીટમાં સ્ક્રીન્સની સંખ્યા જણાવ્યા વિના માહિતી આપી હતી કે, ‘‘ઠગ્ઝ ઓફ હિન્દોસ્તાં' ઇન્ટરનેશનલી કેટલા સ્ક્રીન્સ પર રિલીઝ થશે એ હજી ફાઇનલ થઈ રહ્યું છે. આવતા અઠવાડિયે સ્ક્રીન્સની સંખ્યા વિશે રફ એસ્ટિમેટની જાણ થશે, પરંતુ એક વાત ચોક્કસ છે કે, ‘ઠગ્ઝ ઓફ હિન્દોસ્તાં' વિદેશોમાં બિગેસ્ટ રિલીઝ (ઇન્ડિયન ફિલ્મ) રહેશે.' વાસ્તવમાં આ ફિલ્મને આટલા લાર્જ સ્કેલ પર રિલીઝ કરવાનું કારણ એ છે કે, યશરાજ ફિલ્મ્સના બેનરની સૌથી ખર્ચાળ ફિલ્મ્સમાં એનો સમાવેશ થાય છે. વળી, યશરાજ બોક્સ-ઓફિસ પર નવો રેકોર્ડ બનાવવા માગે છે.